Bruno Leuschner

Bruno Max Leuschner (12. august 1910 Rixdorf (tänapäeval Berliin, Neukölln) – 10. veebruar 1965 Ida-Berliin) oli Saksa DV riigitegelane.

Bruno Leuschner oli pärit kingsepa perekonnast. Põhikooli lõpetamise järel õppis ta aastatel 1925–1928 kaubandust. Lisaks täiendas ta ennast õhtukursustel. Seejärel töötas ta kaubandustöötajana. Ta ühines tööliste spordiliikumisega ja astus 1931. aastal Saksamaa Kommunistlikku Parteisse. Natsionaalsotsialistide võimuletuleku järel osales Bruno Leuschner Neuköllnis põrandaaluses kommunistlikus tegevuses. 1936. aastal ta vahistati ja 1937. aastal karistati teda 6-aastase vabaduskaotusega. Karistusaja lõppemise järel hoiti teda kinni Sachsenhauseni ja Mauthauseni koonduslaagris ja ta vabanes vangistusest 1945. aastal. Vabanemise järel töötas Bruno Leuschner Saksamaa Kommunistliku Partei Keskkomitee majandusosakonna juhatajana ja alates 1946. aasta aprillist Saksamaa Sotsialistliku Ühtsuspartei Eestseisuse majandusosakonna juhatajana. 1947. aastal sai ta Saksa Majanduskomisjoni (Saksa DV valitsuse eelkäija) majandusasjade osakonna juhatajaks ja 1948. aastal Saksa Majanduskomisjoni esimehe asetäitjaks ja planeerimise peavalitsuse juhatajaks.Bruno Leuschner, Politiker; SED Munzinger

1949–1950 oli Bruno Leuschner Planeerimisministeeriumi riigisekretär. 1950–1952 oli ta Saksamaa Sotsialistliku Ühtsuspartei esimehe asetäitja. 1952–1961 töötas Bruno Leuschner Saksa DV Riikliku Plaanikomisjoni esimehena. 1960–1963 oli ta Saksa DV Riiginõukogu liige.Bruno-Leuschner-Straße luise-berlin.de Alates 1953. aasta juulist oli ta Saksamaa Sotsialistliku Ühtsuspartei Keskkomitee Poliitbüroo liikmekandidaat ja 1958. aasta juulist Poliitbüroo liige.SED-Führungsgremien : Übersicht über die Mitglieder und Kandidaten des Politbüros des ZK der SED (1949-1989) Bundesarchiv. SED- und FDGB-Archivgut 1961–1965 oli ta üks Saksa DV Ministrite Nõukogude esimehe asetäitjatest.Bruno Leuschner : Informationen zur Person berlinstreet.de

Viited

Kategooria:Saksamaa poliitikud
Kategooria:Saksa DV poliitikud
Kategooria:Sündinud 1910
Kategooria:Surnud 1965